YHTEISÖJEN ENSIMMÄISEN OIKEUSASTEEN TUOMIOISTUIMEN MÄÄRÄYS(valituksia käsittelevä jaosto)
14 päivänä joulukuuta 2007
Asia T-311/07 P
Bart Nijs
vastaan
Euroopan yhteisöjen tilintarkastustuomioistuin
Muutoksenhaku – Henkilöstö – Virkamiehet – Muutoksenhakukelpoinen päätös – Määräys, jolla päätetään kirjelmän tiettyjen kohtien poistamisesta – Valitus, jonka tutkittavaksi ottamisen edellytykset selvästi puuttuvat
Aihe: Valitus, jossa vaaditaan Euroopan unionin virkamiestuomioistuimen (toinen jaosto) asiassa F-49/06, Nijs v. tilintarkastustuomioistuin,
16.5.2007 antaman määräyksen (ei vielä julkaistu oikeustapauskokoelmassa) kumoamista.
Ratkaisu: Valitus jätetään tutkimatta, koska tutkittavaksi ottamisen edellytykset selvästi puuttuvat. Bart Nijs vastaa omista oikeudenkäyntikuluistaan.
Tiivistelmä
Muutoksenhaku – Tutkittavaksi ottaminen – Muutoksenhakukelpoiset päätökset
(Yhteisöjen tuomioistuimen työjärjestyksen liitteessä I oleva 9 artikla, ensimmäisen oikeusasteen tuomioistuimen työjärjestyksen
145 artikla)
Ensimmäisen oikeusasteen tuomioistuimen työjärjestyksen 145 artiklan nojalla valitus virkamiestuomioistuimen määräyksestä,
jolla päätetään kirjelmän tiettyjen kohtien poistamisesta, on jätettävä tutkimatta, koska tutkittavaksi ottamisen edellytykset
selvästi puuttuvat. Tällainen määräys ei ole sellainen päätös, johon voidaan hakea muutosta yhteisöjen tuomioistuimen perussäännön
liitteessä I olevan 9 artiklan nojalla.
(ks. 6–10 kohta)